PATVIRTINTA

Klaipėdos rajono savivaldybės

administracijos direktoriaus

2020-01-29 įsakymu Nr. AV-182

viešųjų ryšių ir bendradarbiavimo SKYRIAUS vyriausiojo specialisto

pareigybės aprašymas

I skyrius

PAREIGYBĖS CHARAKTERISTIKA

1. Viešųjų ryšių ir bendradarbiavimo skyriaus vyriausiasis specialistas − karjeros valstybės tarnautojas.

**II SKYRIUS**

**PASKIRTIS**

1. Funkcijų, susijusių su Klaipėdos rajono savivaldybės (toliau – Savivaldybės) tarptautinių ryšių vystymu ir turizmo politikos įgyvendinimu, vykdymas.

**III SKYRIUS**

**VEIKLOS SRITIS**

1. Šias pareigas einantis valstybės tarnautojas vykdo bendrosios veiklos srities funkcijas – tarptautinių ryšių bei bendradarbiavimo srityse ir specialiosios veiklos srities funkcijas – turizmo plėtros srityje.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

1. Valstybės tarnautojas, einantis šias pareigas, turi atitikti šiuos specialiuosius reikalavimus:
   1. turėti aukštąjį universitetinį vadybos, verslo ar viešojo administravimo krypties išsilavinimą;
   2. išmanyti ir mokėti taikyti praktikoje, Lietuvos Respublikos įstatymus ir kitus teisės aktus bei Europos Sąjungos teisės aktus, reglamentuojančius tarptautinių programų lėšų panaudojimą;
   3. mokėti anglų kalbą (C1 lygiu) ir antrą užsienio kalbą (rusų arba vokiečių) (A2 lygiu).
   4. išmanyti Dokumentų rengimo taisykles, mokėti dirbti kompiuteriu (Microsoft Office programiniu paketu);
   5. sugebėti savarankiškai planuoti, organizuoti savo veiklą, analizuoti, apibendrinti informaciją ir teikti išvadas, rengti bei redaguoti analitinius dokumentus lietuvių ir anglų kalbomis; gebėti sklandžiai reikšti mintis raštu ir žodžiu;
   6. gebėti logiškai mąstyti, aprašyti statistinę informaciją, būti komunikabilus, inovatyvus (kūrybiškas), lankstus (pagal siekiamus tikslus ir aplinkybes), atviras, gebantis greitai dirbti ir orientuotis;
   7. išmanyti dokumentų rengimo, tvarkymo ir apskaitos reikalavimus, sklandžiai dėstyti mintis raštu ir žodžiu.

**V SKYRIUS**

**ŠIAS PAREIGAS EINANČIO VALSTYBĖS TARNAUTOJO FUNKCIJOS**

1. Šias pareigas einantis valstybės tarnautojas atlieka šias funkcijas:
   1. pagal savo kompetenciją koordinuoja Savivaldybės tarptautinius ryšius;
   2. organizuoja bendravimą ir bendradarbiavimą su Savivaldybės miestais partneriais;
   3. planuoja ir organizuoja Savivaldybės dalyvavimą įvairiose tarptautinėse programose;
   4. tvarko savivaldybės svečių delegacijų atvykimo ir Savivaldybės delegacijų išvykimo organizacinius reikalus;
   5. dalyvauja Savivaldybės delegacijų susitikimuose (vertėjauja jų metu);
   6. kartu su Savivaldybės tarptautiniais partneriais rengia ir įgyvendina bendrus projektus aktualiose srityse;
   7. pagal savo kompetenciją inicijuoja Europos Sąjungos programų ir fondų remiamų projektų paraiškų teikimą;
   8. koordinuoja Savivaldybės tarptautinių projektų programą;
   9. rengia tarptautines bendradarbiavimo sutartis, organizuoja ją pasirašymą, prižiūri jų įgyvendinimą;
   10. planuoja ir koordinuoja Savivaldybės veiklą tarptautinėse organizacijose;
   11. dalyvauja rengiant Savivaldybės organizuojamus tarptautinius renginius;
   12. koordinuoja Savivaldybės turizmo politikos įgyvendinimą;
   13. organizuoja informacinius renginius tarptautinio bendradarbiavimo ir turizmo politikos įgyvendinimo temomis;
   14. vykdant Skyriaus viešuosius pirkimus, vedėjo nurodymu ruošia medžiagą, numatytą Savivaldybės administracijos atliekamų viešųjų pirkimų tvarkos apraše;
   15. pagal Skyriaus kompetenciją atstovauja Savivaldybei Lietuvos Respublikos valstybės institucijose, įmonėse, įstaigose ir organizacijose, užsienio valstybių atitinkamose institucijose, regioninėse ir tarptautinėse organizacijose;
   16. organizuoja bendravimą su užsienyje gyvenančių kraštiečių bendruomene. Bendradarbiaujant su kitais Savivaldybės administracijos struktūriniais padaliniais ir Savivaldybės įstaigomis organizuoja susitikimus, bendras veiklas su užsienyje gyvenančiais kraštiečiais;
   17. vykdo kitus Savivaldybės administracijos direktoriaus, Skyriaus vedėjo pavedimus.

**VI SKYRIUS**

**ŠIAS PAREIGAS EINANČIO VALSTYBĖS TARNAUTOJO PAVALDUMAS**

1. Šias pareigas einantis valstybės tarnautojas tiesiogiai pavaldus Skyriaus vedėjui.

\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)